BOSNA I HERCEGOVINA

FEDERACIJA BOSNE I HERCEGOVINA

HERCEGBOSANSKA ŽUPANIJA

GRAD LIVNO

GRADONAČELNIK

Broj: 02-04-155/22

Livno, \_\_\_\_\_\_\_\_\_\_\_\_\_ godine

 Na temelju članka 38. stavka 1. točke 2. i 6. Statuta Općine Livno („Službeni glasnik Općine Livno“, br.5/08), te članka 5. Odluke o kriterijima mjerilima i postupku za dodjelu sredstava za sufinanciranje braniteljskih udruga proisteklih iz Domovinskog rata HVO s područja Općine Livno („Službeni glasnik Općine Livno“, br. 6/13), a u svezi s člankom 23. i 24. Privremene Statutarne odluke Grada Livna, Gradonačelnik Grada Livna o b j a v l j u j e

**J A V N I P O Z I V**

**za potporu projektima braniteljskih udruga u 2022. godini**

**I Predmet poziva**

 Pozivaju se braniteljske udruge za prijavu projekata, koji će se financirati/sufinancirati iz Proračuna Grada Livna za 2022. godinu, ekonomski kod 614311, „Potpore projektima udruga proisteklih iz Domovinskog rata“.

**II Uvjeti za sudjelovanje na javnom pozivu**

 Pravo sudjelovanja na Javnom pozivu ostvaruju braniteljske udruge proistekle iz Domovinskog rata HVO-a, koje su registrirane i djeluju na području grada Livna. Izuzetno, pravo sudjelovanja imaju udruge koje imaju sjedište izvan grada Livna, ako su njihovi predloženi projekti od interesa za braniteljsku populaciju sa područja Grada Livna, što će se cijeniti u svakom pojedinačnom slučaju.

**III Projektne ideje**

 Financijska potpora namijenjena je za sufinanciranje udruga čiji se programi/ projekti odnose na:

* zaštitu i promicanje digniteta Domovinskog rata,
* podršku braniteljima,
* smanjenje nezaposlenosti i socijalna prava,
* zaštitu i promicanje ljudskih prava,
* borbi protiv poroka i sprečavanju nasilja,
* edukaciji branitelja
* provođenje pomoći i samopomoći, poticanje integracije branitelja i članova njihovih obitelji u društvo.

 Prijedlozi projekata trebaju sadržavati projektne aktivnosti, ciljne skupine, dinamiku realizacije (početak, trajanje i faze realizacije), financijsku konstrukciju projekta, te opis o izvodljivosti i održivosti projekta.

**IV Sadržaj potrebne dokumentacije**

 Uz popunjen prijavni obrazac potrebno je dostaviti i sljedeće dokumente:

* rješenje o upisu u registar pravnih osoba kod nadležnog organa,
* potvrda o poreznoj registraciji – identifikacijski broj,
* preslika ugovora s bankom o otvaranju transakcijskog računa i broj,
* bilancu stanja i uspjeha za prethodnu godinu,
* financijsko izvješće o utrošku proračunskih sredstava za prethodnu proračunsku godinu (samo korisnici),
* potvrdu o izmirenim poreznim obvezama za prethodnu godinu,
* detaljan opis projekta (za podnositelje koji planiraju projekte udruge),
* kratak prikaz realiziranih projekata u prethodnoj godini,
* financijski plan uključujući i visinu sredstava koja su osigurana iz vlastitih ili drugih izvora, uz priložen dokaz,
* izvješće sa računima, ugovorima i drugim dokazima o utrošku sredstava dobivenih od Općine Livno u prethodnoj godini.

 Dokumentacija se podnosi u originalu ili ovjerenoj kopiji.

**V Vrednovanje projekata**

 Vrednovanje i rangiranje projekata pristiglih na javni poziv obavit će posebno povjerenstvo koje imenuje Gradonačelnik. Povjerenstvo razmatra prijave prema redoslijedu podnošenja, cijeni ispunjenost uvjeta, te izvješće o ocjeni i mišljenju dostavlja Gradonačelniku koji odlučuje o korisnicima proračunskih sredstava za potporu projektima udruga.

**VI Mjesto, način i rok za podnošenja prijava**

 Prijave na javni poziv podnose se na prijavnom obrascu koji se može preuzeti u Centru za pružanje usluga građanima grada Livna, ili na web stranici [*www.livno.ba*](http://www.livno.ba)*.*

Prijave sa dokumentacijom se dostavljaju osobno ili putem pošte preporučeno u zatvorenoj kuverti na adresu:

**GRAD LIVNO**

**GRADONAČELNIK**

**Povjerenstvo za ocjenu i izbor projekata braniteljskih udruga**

**SA NAZNAKOM: „Prijava na Javni poziv za potporu projektima braniteljskih udruga**

**NE OTVARATI“**

 Rok za dostavu prijava s dokumentacijom je 30 dana od dana objavljivanja Javnog poziva na oglasnoj ploči Grada Livna. Javni poziv objavit će se u sredstvima informiranja i na službenoj web stranici Grada Livna.

 Nepotpune i nepravovremene prijave neće se uzeti u razmatranje.

 Korisnici sredstava potpora obavezni su u roku od 30 dana po utrošku sredstava dostaviti Gradonačelniku, putem Službe za branitelje i mjesne zajednice izvješće s dokumentacijom o namjenskom utrošku sredstava, a za sredstva koja nisu utrošena ili su djelomično utrošena u proračunskoj godini dostaviti izvješće najkasnije do 31.03.2023. godine. U protivnom neće imati pravo na dodjelu sredstava u narednoj fiskalnoj godini.

 GRADONAČELNIK

 Darko Čondrić